30 de payares

El 30 de payares ye'l 334ᵘ (tricentenu trentenocuartu) día del añu nel calendariu gregorianu, y el 335ᵘ nos años bisiestos. Queden 31 díes p'acabar l'añu.

 Fechos 
 1608 - Na colonia portuguesa de Macáu, un puertu na China continental arrendáu pol imperiu chinu a los portugueses, produzse un enfrentamientu ente 100 samurái xaponeses y la guarnición portuguesa de la colonia, dirixida pol gobernador André Pessoa. De resultes, muerren 50 samuráis, y el restu son apresaos hasta que firmen un documento reconociendo la so culpabilidá nel incidente. Tokugawa Ieyasu, el principal shogun de Xapón, pon fin a la política de mercantes armaos (los shuinsen), que permitía a estos barcos navegar pel sureste asiáticu y, poro, visitar Macáu. L'incidente acabaría desembocando, en 1610, nuna batalla naval muncho más importante, el nomáu incidente del Nossa Senhora de Graça.
 1853 - Guerra de Crimea: na batalla de Sinope la flota rusa afara la flota turca.
 1939 - Finlandia: la URSS invade esti país y algama la Llinia Mannerheim, entamando la Guerra d'Inviernu.

 Nacencies 
 1874 - Naz Winston Churchill, primer ministru y escritor británicu.
 1921 - Elizabeth Schön, escritora venezolana.
 1938 - Margarita Salas, bioquímica asturiana.
 1955 - Billy Idol
 1958 - Stacey Q
 1965 - Ben Stiller
 2000 - José Gragera, futbolista asturianu.
 2001 - Jordan Carrillo, futbolista mexicanu.

 Muertes 
 1900 - Oscar Wilde, escritor irlandés.
 1983 - Sabino Álvarez Gendín, rector de la Universidá d'Uviéu y fundador del IDEA (º el 21 de marzu de 1895).
 2018 - George H. W. Bush.
 Referencies 

Categoría:Payares